
	Διάλεξη Ανδρέα Κούκου

«Η κυπριακή καταγωγή (εκ μητρός) του Ιωάννη Καποδίστρια και οι αναφορές του ιδίου στην ελληνικότητα της Κύπρου το 1827»

στο Σπίτι της Κύπρου 

Την Τετάρτη 27 Μάϊου 2015 στις 8.00 μ.μ. στο Σπίτι της Κύπρου, Ξενοφώντος 2Α, Σύνταγμα,  γίνεται η έναρξη της νέας  σειρά διαλέξεων με τον γενικό τίτλο: «Ο Ιωάννης Καποδίστριας συναντά την Ιστορία» που οργανώνουν το Σπίτι της Κύπρου και η Εταιρεία Μελέτης Έργου Ιωάννη Καποδίστρια.
Η πρώτη διάλεξη θα δοθεί από τον κ.  Ανδρέα Κούκο, Καθηγητή στο Ελεύθερο Πανεπιστήμιο «Αδαμάντιος Κοραής» (Χίος), Νομικός και Πρόεδρος της Εταιρείας Μελέτης Έργου Ιωάννη Καποδίστρια με θέμα: «Η κυπριακή καταγωγή (εκ μητρός) του Ιωάννη Καποδίστρια και οι αναφορές του ιδίου στην ελληνικότητα της Κύπρου το 1827».
Ο Ανδρέας  Κούκος γεννήθηκε  στα Χανιά Κρήτης. Κατέχει μεταπτυχιακό δίπλωμα στη Ναυτική Επιστήμη και Στρατηγική από τη Ναυτική Σχολή Πολέμου ενώ ολοκλήρωσε  τη διδακτορική του διατριβή στη Φιλοσοφική Σχολή του Εθνικού και Καποδιστριακού Πανεπιστημίου Αθηνών. Είναι Ταξίαρχος ε.α. του Σώματος Στρατιωτικών Νομικών Συμβούλων των Ενόπλων Δυνάμεων. Έχει συμμετάσχει σε περισσότερα από 50 επιστημονικά συνέδρια και ημερίδες στην Ελλάδα και το εξωτερικό. Το συγγραφικό του έργο περιλαμβάνει περισσότερες από 30 επιστημονικές δημοσιεύσεις και 100 και πλέον  άρθρα σε ελληνικά και ξένα  ιστορικά περιοδικά.  Δίδαξε Νεώτερη Ιστορία και Στρατηγική στη Σχολή Εθνικής Αμύνης και στη Σχολή Πολέμου Ναυτικού. Από το 2014 διδάσκει Νεώτερη Ιστορία στο Ελεύθερο Πανεπιστήμιο «Αδαμάντιος Κοραής» στη Χίο.  Στις 21 Σεπτεμβρίου 2010 ίδρυσε την Εταιρεία Μελέτης Έργου Ιωάννη Καποδίστρια, μία επιστημονική εταιρεία, με σκοπό την ανάδειξη του πολυσύνθετου έργου του Ιωάννη Καποδίστρια στην Ελλάδα και διεθνώς.     

